laion/Wikipedia-Exotic huggingface dataset:
ווקינגהאם

ווקינגהאם היא עיר במחוז ברקשייר באנגליה הממוקם כ-60 ק"מ מלונדון. האזור היה מקום מושבו של אנשי סקסוני אציל בשם "ווקה". בשנת 1583 אליזבת הראשונה, מלכת אנגליה נתנה ליישוב זכויות עיר. באותה תקופה העיר הייתה ידוע כמקום ייצור פעמונים לכנסיות האזור. בהמשך בעיר נבנו בתי חרושת לייצור משי. במהלך מלחמת האזרחים האנגלית העיר עברה מיד ליד כמה פעמים וחלקים משמעותיים ממנה נהרסו. בתחילת המאה ה-18 באזור פעלו כנופיות שרבים מחבריהם נהרגו ונעצרו בקרבות עם משמר הגרנדירים. בשנת 1849 בעיר חוברה למערכת רכבות. העיר התפתחה באופן משמעותי במהלך המאה ה-20 כאשר שכונות חדשות נבנו על שטח חקלאי לשעבר. בשנת 1974 מספר יישובי הסביבה סופחו לעיר. בעיר ממוקמת מטה של חברת "פרגוסון" לייצור כלים סניטרים. בעיר קיימות מספר בניינים בעלי חשיבות היסטורית לרבות כנסייה שנבנתה במהלך המאה ה-12 ושופצה במאה ה-15. מדיה וקבצים בנושא ווקינגהאם בוויקישיתוף אתר האינטרנט הרשמי של ווקינגהאם ווקינגהאם, באתר אנציקלופדיה בריטניקה (באנגלית)
Attention Attention (שיר של שיינדאון)

"Attention Attention" (במקור נכתב באותיות גדולות: ATTENTION ATTENTION; בעברית: היזהרו, היזהרו או שימו לב, שימו לב) הוא הסינגל הרביעי והאחרון מתוך האלבום באותו השם של להקת הרוק האמריקאית שיינדאון. השיר הגיע לפסגת מצעד הרוק המיינסטרימי של המגזין בילבורד בינואר 2020 והפך בכך לסינגל ה-15 של הלהקה שמגיע למקום הראשון, הישג שהשווה את השיא הנוכחי (דאז) לאמן, מאז שהמצעד נוצר בשנת 1981. השיר הגיע גם למקום ה-30 במצעד "שירי הרוק והאלטרנטיבי החמים" של הבילבורד. השיר יצא לאור ב-24 בספטמבר 2019 כסינגל הרביעי מתוך האלבום השישי של הלהקה, ובמקביל לשחרורו יצא גם הוידאו קליפ. Attention Attention הוא אלבום קונספט ש”ממפה את חייו של גיבורו ממצבי שפל כואבים ועד לפסגות קיצוניות”. השיר מגיע במהלך המחצית הראשונה של האלבום. סמית, בדברו על השיר, אמר ”Attention Attention הוא אזהרה. זה כאילו שהאלטר אגו שלך קופץ פתאום לחדר ומתחיל להתעסק איתך ולהתעמר בך קצת, ואז נכנסים לצד הפסיכולוגי של השיר. זה הפן האחר של האדם, והוא אומר 'שום דבר בי לא רגיל/כל חבריי חושבים שהשתגעתי/אני לא שומע מילה ממה שהם אומרים/הקולות שבתוכי הם אגדתיים/אך לעולם לא אספר להם היכן קבורות הגופות/כי זה גורם להם לחזור בכל יום'.” השיר משלב קטעים בסגנון ראפ עם פזמון מלודי. על פי עטיפת האלבום. שיינדאון ברנט סמית – שירה זק מאיירס – גיטרה מובילה, קולות רקע אריק בס – בס, קולות רקע ברי קרץ' – תופים צוות נוסף אריק בס – הפקה מוזיקלית, מיקסינג, מהנדס קול דאג מקקין – מהנדס אריק ריקרט – מהנדס מייק פסאנו – טכנאי תופים הוגי ג' דונאיס – טכנאי גיטרות טד ג'נסן – מאסטרינג סרטון השיר "Attention Attention" באתר יוטיוב "Shinedown Chart History: Mainstream Rock Tracks". Billboard. "Shinedown Chart History: Hot Rock & Alternative Songs". Billboard. Joe DiVita (24 בספטמבר 2019). "Shinedown Demand 'Attention Attention' In New Music Viedo". Loudwire. {{cite web}}: (עזרה) "Shinedown To Film Videos For All Songs On 'Attention Attention'". Blabbermouth.net. 2 ביולי 2019. {{cite web}}: (עזרה) "Shinedown Announces New Album 'Attention Attention,' Releases Single 'Devil': Video Premiere". Billboard. Rock, Fraser Lewry2018-05-07T14:45:17 126Z Classic. "Shinedown's Attention Attention: a track-by-track guide by Brent Smith". Classic Rock Magazine. Derby, Wes (28 באפריל 2018). "Album Review: Shinedown – Attention Attention". Metalnation. {{cite web}}: (עזרה) Sanders, Naomi (27 באפריל 2018). "Album Review: Shinedown – Attention Attention". {{cite web}}: (עזרה)
הבאת הנדרים למקדש ברגל הראשון

הבאת הנדרים למקדש ברגל הראשון היא מצוות עשה מתוך תרי"ג מצוות, לפיה יש להביא את הנדרים שאדם נדר למקדש ברגל (חג) הראשון לאחר הנדר. בנוסף ובמקביל למצווה זו, יש מצוות לא תעשה שלא יאחר בהבאת הקרבן יותר משלושה רגלים לאחר הנדר. בחומש דברים נאמר: כִּי אִם אֶל הַמָּקוֹם אֲשֶׁר יִבְחַר יְהוָה אֱלֹהֵיכֶם מִכָּל שִׁבְטֵיכֶם לָשׂוּם אֶת שְׁמוֹ שָׁם לְשִׁכְנוֹ תִדְרְשׁוּ וּבָאתָ שָׁמָּה. וַהֲבֵאתֶם שָׁמָּה עֹלֹתֵיכֶם וְזִבְחֵיכֶם וְאֵת מַעְשְׂרֹתֵיכֶם וְאֵת תְּרוּמַת יֶדְכֶם וְנִדְרֵיכֶם וְנִדְבֹתֵיכֶם וּבְכֹרֹת בְּקַרְכֶם וְצֹאנְכֶם. וַאֲכַלְתֶּם שָׁם לִפְנֵי יְהוָה אֱלֹהֵיכֶם וּשְׂמַחְתֶּם בְּכֹל מִשְׁלַח יֶדְכֶם אַתֶּם וּבָתֵּיכֶם אֲשֶׁר בֵּרַכְךָ יְהוָה אֱלֹהֶיךָ. — דברים, י"ב, ה' חז"ל למדו[דרוש מקור] מהמילים "והבאתם שמה" - שיש חובה להביא את קרבן הנדר ברגל ראשון לאחר שנדר. בתלמוד נקבע שלא רק קורבנות חייבים להביא ברגל הראשון, אלא גם כסף שאדם התחייב להביא לסדר הבית של בית המקדש, בדרך של נדר, ערכין, חרם או הקדש. כמו כן מצווה להביא אז את הלקט, השכחה והפאה בטעם המצוה כתב ספר החינוך שאין ראוי לאדם שיתעצל כשנדר לעשות מצווה, כמו אדם שהתחייב לעשות מעשה במצות מלך בשר ודם. ומכל מקום לא חייבה התורה לעלות מיד מכיוון שכך יקשה על אנשים לנדור ולנדב קורבנות לבית המקדש, אבל ברגל כשכבר עולים צוותה התורה שיקיימו את נדרם. במסכת תלמוד בבלי, מסכת ראש השנה, דף ה', עמוד ב' אמרו חז"ל שאף על פי שעדיין לא מתחייב על "בל תאחר" אם עדיין לא עברו שלושה רגלים (לרוב הדעות), עובר על מצוות עשה של הבאת הנדרים למקדש כבר ברגל הראשון. כיום, כשבית המקדש חרב, אסור להקדיש קרבן או כסף לבית המקדש כתב ספר החינוך שאף מי שהקדיש בימינו - לא עובר על המצווה, כיוון שאינו יכול להביא את ההקדשה. בל תאחר. נדרים ונדבות נדר באתר מכון המקדש. בל תאחר באתר מכון המקדש. תלמוד בבלי, מסכת ראש השנה, דף ה', עמוד ב' ספר החינוך, מצווה תל"ח משנה תורה לרמב"ם, הלכות ערכים וחרמין, פרק ח', הלכה ח'
ווס

Vos וגם Voss הם שמות משפחה. האם התכוונתם ל... Vos: אודרי דה ווס – מורה אנגלייה לבלט מריאנה ווס – רוכבת אופניים הולנדית Voss: ג'אניס ווס – מהנדסת ואסטרונאוטית אמריקאית וס פוס
פיליפ רבור

פיליפ רבור (Philippe Rebord;‏ נולד ב-22 באפריל 1957) הוא איש צבא שווייצרי בדימוס, אשר שימש כראש הכוחות המזוינים (מקביל לרמטכ"ל) של צבא שווייץ בין השנים 2017–2019. פיליפ רבור נולד בואלה בשנת 1957. הוא קיבל תואר בהיסטוריה מאוניברסיטת לוזאן. בשנת 1985 הוא התגייס לצבא. הוא שירת במספר תפקידי פיקוד ומטה. במשך מספר שנים הוא היה מדריך בבתי ספר צבאיים וקצין במטה הכללי. בשנת 1997 הוא היה בשנת השתלמות בצרפת. בשנת 2016 הודיע אנדרה בלאטמן על סיום תפקידו הקרוב והחל מ-1 בינואר 2017 רובר מונה לראש הצבה השווייצרי. זמן קצר לאחר קבלת מינוי, רבור פעל לקידום רכישת מטוסי קרב חדשים. כמו כן הוא פעל להגדלת תקציב הביטחון והתאמתו לצרכים העדכניים. בשנת 2019 הוא הודיע על כוונתו לעזוב את הצבא עקב בעיות בריאות. הוא עזב בדצמבר 2019 ובמקומו מונה תומאס זיסלי. פיליפ רבור, באתר הצבא השווייצרי
פונקציית בוכשטאב

פונקציית בוכשטאב היא הפונקציה הרציפה היחידה ω : R ≥ 1 → R > 0 {\displaystyle \omega :\mathbb {R} _{\geq 1}\rightarrow \mathbb {R} _{>0}} , שמוגדרת על ידי משוואת שיהוי דיפרנציאלית: ω ( u ) = 1 u , 1 ≤ u ≤ 2 , {\displaystyle \omega (u)={\frac {1}{u}},\qquad \qquad \qquad 1\leq u\leq 2,} d d u ( u ω ( u ) ) = ω ( u − 1 ) , u ≥ 2. {\displaystyle {\frac {d}{du}}(u\omega (u))=\omega (u-1),\qquad u\geq 2.} . יש להשתמש בנגזרת שבנקודה u = 2, כאשר u שואפת ל-2 מימין. הפונקציה נקראת על שמו של המתמטיקאי הרוסי אלכסנדר בוכשטאב (Александр Адольфович Бухштаб,‏ 1905–1990), שכתב עליה בשנת 1937. אם γ {\displaystyle \gamma } מסמן את קבוע אוילר-מסקרוני, אז מתברר כי פונקציית בוכשטאב מתקרבת במהירות אל e − γ {\displaystyle e^{-\gamma }} כאשר u → ∞ {\displaystyle u\to \infty } . למעשה, | ω ( u ) − e − γ | ≤ ρ ( u − 1 ) u , u ≥ 1 , {\displaystyle |\omega (u)-e^{-\gamma }|\leq {\frac {\rho (u-1)}{u}},\qquad u\geq 1,} , כאשר ρ היא פונקציית דיקמן (Dickman). כמו כן, הערך ω ( u ) − e − γ {\displaystyle \omega (u)-e^{-\gamma }} מתנודד באופן רגיל, לסירוגין - בין נקודות הקיצון - לבין האפסים; נקודות הקיצון מתחלפות בין נקודות מקסימום חיוביות לבין נקודות מינימום שליליות. המרווח שבין נקודות קיצון עוקבות שואף ל-1 כאשר u שואף לאינסוף, וכך גם המרווח בין אפסים עוקבים. פונקציית בוכשטאב משמשת למניית מספרים מחוספסים: אם Φ(x, y) הוא מספר המספרים השלמים החיוביים שקטנים או ששווים ל-x ללא גורם ראשוני שקטן מ-y, אז לכל u > 1 קבוע, מתקיים: Φ ( x , x 1 / u ) ∼ ω ( u ) x log ⁡ x 1 / u , x → ∞ {\displaystyle \Phi (x,x^{1/u})\sim \omega (u){\frac {x}{\log x^{1/u}}},\qquad x\to \infty } פונקציית בוכשטאב, באתר MathWorld (באנגלית) An improvement of Selberg’s sieve method, W. B. Jurkat and H. E. Richert, Acta Arithmetica 11 (1965), סעיף 5.13. במאמרם, הוסט הארגומנט של p - ביחידה אחת - ביחס להגדרה הרגילה. A. Y. Cheer and D. A. Goldston, Mathematics of Computation 55 (1990), עמוד 131. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פונקציית בוכשטאב".
מזראטי גרקאלה

מזראטי גרקאלה (באיטלקית: Maserati Grecale) היא מכונית ספורט במרכב קרוסאובר, בעלת חמישה מקומות ישיבה, שמיוצרת על ידי מזראטי משנת 2022. היא נחשפה ב-22 במרץ 2022 והגיעה לישראל ב-18 באוגוסט 2022. היא הקרוסאובר השני של המותג ומיועדת להתחרות בפורשה מאקאן. העיצוב החיצוני יוקרתי וספורטיבי, הפגוש הקדמי מעוצב באופן יוקרתי עם שקע בקדימה, העיצוב הפנימי יוקרתי בעיקר, מסך מגע בקוטר 12.3 אינץ' המציג את המולטימדיה החדשה של מזארטי עם מערכת הפעלה של גוגל לרכבים, מתחת למסך זה ישנו מסך מגע נוסף בקוטר 8.8 אינץ' אשר ממנו שולט הנהג בחימום/אוורור הרכב, לוח המחוונים דיגיטלי בקוטר 12.3 אינץ'. נכון ל-2022 משווקת מזראטי את הגרקאלה עם שלושה מערכות הנעה ובהמשך השנה או ב-2023 תוצג גם גרסה חשמלית לגרקאלה. הגרסה הבסיסית כוללת מנוע בנזין I4 צילינדרים בנפח 2.0 ליטר טווין-טורבו (מגדש חשמלי + מגדש טורבו רגיל) עם סיוע היברידי 48 וואט המייצר הספק מרבי של 300 כ"ס ב-5,750 סל"ד ומומנט מרבי של 45.8 קג"מ בין 2,000-4,000 סל"ד. נתון התאוצה מ-0 ל-100 קמ"ש עומד על 5.6 שניות, תאוצה מ-0 ל-200 קמ"ש אורכת 23.7 שניות והמהירות המרבית עומדת על 240 קמ"ש. תיבת הילוכים אוטומטית בעלת שמונה הילוכים ומערכת הנעה כפולה עם דיפרנציאל אחורי פתוח (אופציה לנעילה). גרסת המודנה כוללת את אותו מנוע אך בהספק מרבי של 330 כ"ס ומומנט מרבי זהה אך המושך בטווח רחב יותר של 2,000-5,000 סל"ד. לדגם זה נתון תאוצה מ-0 ל-100 קמ"ש ב-5.3 שניות. הדיפרנציאל האחורי בדגם זה הוא מוגבל החלקה מכני. גרסת הביצועים (טרופאו) כוללת מנוע בנזין V6 צילינדרים בנפח 3.0 ליטר טווין-טורבו המספק 530 כ"ס ב-5,750 סל"ד ומומנט מרבי של 63.2 קג"מ בין 3,000-5,500 סל"ד. התאוצה מ-0 ל-100 קמ"ש אורכת 3.8 שניות ומ-0 ל-200 קמ"ש ב-13.8 שניות ומהירות מרבית של 285 קמ"ש. בדגם זה נמצא תיבת 8 הילוכים מחוזקת ודיפרנציאל אחורי מוגבל החלקה נשלט אלקטרונית. מדיה וקבצים בנושא מזראטי גרקאלה בוויקישיתוף אתר האינטרנט הרשמי של מזראטי גרקאלה אתר האינטרנט הרשמי של מזראטי גרקאלה cartube, מזראטי גרקאלה 2022 נחשף - השנה בישראל - cartube, באתר www.cartube.co.il cartube, מזראטי גרקאלה 2023 בישראל - מחיר החל מ-570,000 שקל, באתר cartube בוריס רוזנר, רכב הפנאי מזראטי גרקאלה נחשף רשמית, באתר פורטל הרכב גיר, ‏22 מרץ 2022 2023 Maserati Grecale Debuts With V6 Trofeo And Four Screens, Motor1.com (באנגלית) Maserati Grecale (2022) debütiert mit bis zu 530 PS, Motor1.com (בגרמנית) Maserati Grecale, il SUV mild hybrid e 3.0 V6 [Video], Motor1.com (באיטלקית)
לוטוס אלטרה

לוטוס אלטרה (באנגלית: Lotus Eletre) היא מכונית ספורט חשמלית במרכב קרוסאובר קופה, בעלת ארבעה מקומות ישיבה, שמיוצרת על ידי לוטוס משנת 2022. היא נחשפה ב-30 במרץ 2022. היא הקרוסאובר הראשון של המותג והמכונית החשמלית הראשונה של המותג שמיוצרת בייצור סדרתי. האלטרה מבוססת על פלטפורמה ייעודית שפותחה על ידי לוטוס עצמה כך שלא מדובר בפלטפורמה שנלקחה מחברת האם ג'ילי או מאחת חברות הבת כמו וולוו. הפלטפורמה הזו עושה שימוש נרחב באלומיניום וסיבי פחמן בכדי להפחית משקל ולהשיג קשיחות גבוהה לפיתול והיא מאפשרת בנוסף טעינה במתח של 800 וואט ובהספק של עד 350 קילוואט כך שבזמן של 20 דקות טעינה ניתן להוסיף כ-400 ק"מ לטווח. הדגם נשען כסטנדרט על קפיצי אוויר אליהם הרוכשים יוכלו להוסיף בולמים אדפטיביים, מערכת היגוי אחורית וסוג של דיפרנציאל מוגבל החלקה. לוטוס עדיין לא חושפת את כל הפרטים על מערכת ההנעה החשמלית של הדגם אך היא כן מציינת שהדגם מצויד בסוללה בקיבלות של מעל ל-100 קוט"ש המאפשרת לדגם טווח נסיעה של כ-600 ק"מ. בנוסף, לוטוס מציינת כי דגם הבסיס ישווק עם מערכת הנעה בהספק כולל של מעל ל־600 כ"ס המאפשרת להשיג נתון תאוצה מ-0 ל-100 קמ"ש של פחות מ-3.0 שניות ומהירות מרבית של 260 קמ"ש. מדיה וקבצים בנושא לוטוס אלטרה בוויקישיתוף אתר האינטרנט הרשמי של לוטוס אלטרה (באנגלית בריטית) לוטוס מציגה את האלטרה, באתר EV Magazine | מגזין רכב חשמלי, ‏2022-03-30 בוריס רוזנר, הכירו את לוטוס אלטרה - רכב הפנאי החשמלי הראשון של המותג, באתר פורטל הרכב גיר, ‏30 במרץ 2022 cartube, עידן חדש בלוטוס: לוטוס אלטרה - קרוסאובר חשמלי - cartube, באתר www.cartube.co.il
נבחרת ישראל בכדורגל עד גיל 18

נבחרת ישראל בכדורגל עד גיל 18 (נקראת על ידי ההתאחדות גם בשם נבחרת נוער ב'; בעבר, עד 2002 נודעה בתור "נבחרת הנוער" הרשמית[דרוש מקור]) היא נבחרת הכדורגל הלאומית של ישראל עד גיל 18. סגל הנבחרת מורכב ממיטב שחקני הכדורגל המחזיקים באזרחות ישראלית שגילם מתחת ל-18. כיום נבחרת זו היא בעיקר נבחרת ייצוגית, ומהווה שכבת מעבר לנבחרת ישראל בכדורגל עד גיל 19, שמתחרה בטורנירים הבינלאומיים הבכירים. מאמן הנבחרת ממונה על ידי ההתאחדות לכדורגל בישראל. הרעיון על נבחרת בגילאים האלו החלה כבר ב-1957, כאשר ההתאחדות שקלה להכניס נבחרת לאליפות אירופה עד גיל 18, אך בפועל נבחרת הנוער שיחקה את משחקה הראשון נגד נבחרת הנוער של אנגליה ב-20 במאי 1962, בהפסד 1-2. יומיים לאחר מכן הנבחרת רשמה את ניצחונה הראשון על אותה נבחרת אנגלית, כשניצחה 2-1 במשחק חוזר שנערך באנגליה. באותה התקופה, כדי לתת לנבחרת הנוער לשחק במשחקים הבינלאומיים, הקימה ההתאחדות טורניר שנתי לקבוצות עד גיל 18, שנערך בין דצמבר וינואר בין השנים 1974 ועד 1989 (לאחר מכן הפך הטורניר לטורניר עבור נבחרות עד גיל 17). נבחרת הנוער עד גיל 18, שיחקה משחק רשמי ראשון כחלק מפיפ"א האירופאית, נגד שווייץ ב-1990, משחק שהסתיים ב-2-0 לטובת ישראל. ב-1992, כשישראל התקבלה לאופ"א באופן מלא, הנבחרת הצעירה החלה להשתתף באליפות אירופה עד גיל 18 (עד שנת 2002), ואף הופיעה בטורניר הגמר של שנת 1997, שם סיימה אחרונה בטבלת-הבית שלה אחרי נבחרות שווייץ, אירלנד וצרפת.(אנ') בהמשך לא הצליחה הנבחרת לשחזר את הצלחתה, ומ-2002, הנבחרת הרשמית והעיקרית המכונה "נבחרת הנוער" היא נבחרת ישראל עד גיל 19, אולם הנבחרת עד גיל 18 ממשיכה להתקיים ועברו בה שחקנים שלבסוף הגיעו לנבחרת עד גיל 19. כיום נבחרת זו היא בעיקר ייצוגית ומשחקת משחקי ידידות, ובנוסף משתתפת בטורניר בינלאומי שנקרא "טורניר החורף עד גיל 18". ב-12 בדצמבר 2021 שיחקה הנבחרת נגד מקבילתה מאיחוד האמירויות הערביות במסגרת "טורניר החורף עד גיל 18" שהתקיים בישראל, כשישראל הביסה אותה בתוצאה 1–4, במה שלמעשה היה המשחק הראשון של נבחרת המייצגת מדינה ערבית במדינת ישראל. נבחרת ישראל בכדורגל (נבחרת הגברים בגיל בוגרים) נבחרת ישראל בכדורגל עד גיל 23 (נקראת גם "הנבחרת האולימפית") נבחרת ישראל בכדורגל עד גיל 21 (נקראת גם "הנבחרת הצעירה") נבחרת ישראל בכדורגל עד גיל 20 (ספ') נבחרת ישראל בכדורגל עד גיל 19 (נבחרת נוער א' של ישראל) נבחרת ישראל בכדורגל עד גיל 17 (נבחרת נערים א' של ישראל) נבחרת ישראל בכדורגל עד גיל 16 (נבחרת נערים ב' של ישראל) נבחרת ישראל עד גיל 18, באתר ההתאחדות לכדורגל בישראל אשר גולדברג, מסע נבחרת הנוער לגרמניה ב-1976, באתר ההתאחדות לכדורגל בישראל, 14 באפריל 2011 אשר גולדברג, נבחרת הנוער של ישראל מנצחת את ברית המועצות בטורניר קאן, באתר ההתאחדות לכדורגל בישראל, 12 ביולי 2011 https://www.football.org.il/association/aboutassociation/faq/nationalteamfaq/ שילה משולם, ‏נבחרת ישראל עד 18 הביסה את איחוד האמירויות, באתר ONE‏, 12 בדצמבר 2021
מערכת החורף הרוסית 1941–1942

מערכת החורף הרוסית 1941–1942 היה השם שניתן על ידי הפיקוד הצבאי הסובייטי לתקופה שסימנה את תחילתו של מבצע ההתקפי האסטרטגי במוסקבה (הידוע יותר בשם הקרב על מוסקבה) והתנהלה בין 5 בדצמבר 1941 ל-7 במאי 1942. שלב הפתיחה של מבצעי התקפת הנגד האסטרטגית של הצבא האדום בברית המועצות היה ניצחון סובייטי גדול אם כי יקר. המערכה החלה במבצע ההתקפי האסטרטגי במוסקבה (5 בדצמבר 1941 – 7 בינואר 1942) עם המבצע האמפיבי קרץ'-פאודוסיה שהתנהל בו-זמנית (25 בדצמבר 1941 – 2 בינואר 1942). המבצעים במרכז וצפון ברוסיה החלו עם סיום מתקפת הנגד במוסקבה כמעט במקביל למתקפת אובויאן-קורסק (3 בינואר 1942 – 26 בינואר 1942), מתקפת ליובאן (7 בינואר 1942 – 30 באפריל 1942), המבצע ההתקפי בדמיאנסק (7 בינואר 1942 - 20 במאי 1942), מתקפת אוראל-בולכוב (8 בינואר 1942 – 28 באפריל 1942), והמבצע ההתקפי האסטרטגי רז'ב-ויאזמה (8 בינואר 1942 – 20 באפריל 1942). המערכה הסתיימה במבצע ההתקפי ברונקובו-לוזוביה (18 בינואר 1942 – 31 בינואר 1942), ניסיון מחודש להשתלט מחדש על קרים במהלך המבצע ההתקפי בקרים (27 בינואר 1942 – 15 באפריל 1942) והמבצע ההתקפי בבולכוב (24 במרץ 1942 – 3 באפריל 1942). Erickson 2003, p.249. Erickson 2003, p.288–291. Erickson 2003, p.305. Erickson 2003, p.297. לא להתבלבל עם מבצע מאדים, המתייחס למבצע סובייטי אחר באותו אזור, במהלך נובמבר ודצמבר 1942
בובספוג מכנסמרובע (עונה 8)

העונה השמינית של סדרת הטלוויזיה והאנימציה בובספוג מכנסמרובע היא אחת מעונות הסדרה ועונת ההמשך של שבע העונות הקודמות. העונה עלתה לאוויר לראשונה ב-26 במרץ 2011 עם הפרקים "משחק ידידותי", "נאום מול כל הכיתה". העונה הסתיימה ב-6 בדצמבר 2012 עם הפרק "משאלת חג המולד של פלנקטון". העונה שודרה בניקלודיאון ודובבה לעברית באולפני נ.ל.ס. פרקי העונה הם 153–178. "בובספוג מכנסמרובע", באתר AllMovie (באנגלית) "בובספוג מכנסמרובע", באתר Rotten Tomatoes (באנגלית) "בובספוג מכנסמרובע", באתר Metacritic (באנגלית)
מלחמת הכוכבים: מלחמת המשובטים (סרט)

מלחמת הכוכבים: מלחמת המשובטים (באנגלית: Star Wars: The Clone Wars) הוא סרט קולנוע אמריקאי משנת 2008 בהנפשה ממוחשבת, מסוגת אופרת חלל, אשר בוים על ידי דייב פילוני, הופק על ידי לוקאס פילם והופץ על ידי האחים וורנר. זהו סרט ההנפשה המלא הראשון בזיכיון "מלחמת הכוכבים", כאשר עלילתו מתרחשת זמן קצר לאחר אירועי הסרט "פרק 2 - מתקפת המשובטים", בתחילת מלחמת המשובטים. בסרט, הרוזן דוקו מתכנן מזימה להסב את ג'אבה נגד הרפובליקה הגלקטית על ידי הפללה של הג'דיי לחטיפת בנו. בעוד שאנאקין סקייווקר והחניכה החדשה שלו, אסוקה טאנו, מנסים למסור את הילד בחזרה לאביו, אובי ואן קנובי ופאדמה אמידאלה מובילים חקירות נפרדות כדי לחשוף את מזימתו של דוקו. הסרט הוצג בבכורה ב-10 באוגוסט 2008 בתיאטרון המצרי של גראומן (אנ'), וחמישה ימים לאחר מכן יצא לאקרנים. הוא קיבל ביקורות שליליות בעיקר בשל סגנון הסיפור וההנפשה שלו, והכניס 68.3 מיליון דולר ברחבי העולם, מה שהופך אותו לסרט מלחמת הכוכבים עם ההכנסות הנמוכות ביותר עד כה. הסרט משמש כפיילוט לסדרת הטלוויזיה באותו השם, שהוצגה לראשונה ברשת Cartoon Network חודשיים לאחר יציאת הסרט לאקרנים. מדיה וקבצים בנושא מלחמת הכוכבים: מלחמת המשובטים בוויקישיתוף "מלחמת הכוכבים: מלחמת המשובטים", במסד הנתונים הקולנועיים IMDb (באנגלית) "מלחמת הכוכבים: מלחמת המשובטים", באתר נטפליקס "מלחמת הכוכבים: מלחמת המשובטים", באתר AllMovie (באנגלית) "מלחמת הכוכבים: מלחמת המשובטים", באתר Rotten Tomatoes (באנגלית) "מלחמת הכוכבים: מלחמת המשובטים", באתר Box Office Mojo (באנגלית) "מלחמת הכוכבים: מלחמת המשובטים", באתר Metacritic (באנגלית) "מלחמת הכוכבים: מלחמת המשובטים", באתר אידיבי "מלחמת הכוכבים: מלחמת המשובטים", תסריט הסרט באתר Scripts.com (באנגלית) "מלחמת הכוכבים: מלחמת המשובטים", באתר דיסני+ סרטים (באנגלית) "מלחמת הכוכבים: מלחמת המשובטים", במסד הנתונים הקולנועיים KinoPoisk (ברוסית) מלחמת הכוכבים: מלחמת המשובטים, במיזם "אישים" לתיעוד היצירה הישראלית
בניין לייטר הראשון

בניין לייטר הראשון (באנגלית: First Leiter Building או Leiter I) היה בניין מסחרי בשיקגו, שנבנה בשנת 1879 ותוכנן על ידי האדריכל ויליאם לה ברון ג'ני. הוא שופץ והורחב ב-1888, ונהרס ב-1972. ג'ני תכנן את הבניין, הממוקם בצומת הרחובות מונרו-וולס, כבית כלבו, עבור איש העסקים לוי לייטר (אנ'). בניין זה סומן וצוין כאבן דרך משמעותית הנדסית-אדריכלית: הוא שילב, לראשונה, ארבעה אלמנטים חיוניים של גורד שחקים מודרני בבניין אחד. היו אלה: גובהו הרב (לייטר הראשון היה במקור בגובה חמש קומות, וזמן קצר לאחר מכן הוגבה לשבע קומות), מסגרת שלד מברזל, טרקוטה כחומר הגנה נגד אש על כל הרכיבים המבניים שלו, וכן, שינוע אנכי באמצעות מעליות. הוא גם נבנה מסוג חדש של זכוכית בחלונותיו. אף על פי ש-"מחלקת בניין עיר" דרשה מג'ני לבנות קיר חיצוני אחד בשיטה המסורתית, כקיר נושא עומס ורצפות העשויות עץ כבד, שאר הבניין נבנה כחידוש מודרני. בניין לייטר השני מדיה וקבצים בנושא בניין לייטר הראשון בוויקישיתוף Historic American Buildings Survey (HABS) No. IL-1021, "Leiter I Building, 200-208 West Monroe Street, Chicago, Cook County, IL", 2 photos, 6 measured drawings, 5 data pages, supplemental material Leiter I Building at chicagology.com William Le Baron Jenney
STS-102

STS-102, הייתה משימה בתוכנית מעבורות החלל של נאס"א. המטרה העיקרית הייתה להתחבר לתחנת החלל הבין-לאומית ולבצע החלפת צוות. מפקד המשימה:ארצות הברית ג'ים ות'רבי טייס: ארצות הברית ג'יימס קלי (James M. Kelly) מומחה למשימה:ארצות הברית אנדרו תומאס (Andrew S. W. Thomas) מומחה למשימה:ארצות הברית פול ריצ'רדס (Paul W. Richards) מפקד תחנת החלל:רוסיה יורי אוסצ'וב מהנדס טיסת תחנת החלל:ארצות הברית ג'יימס ווס (James S. Voss) מדען תחנת החלל:ארצות הברית סוזן הלמס מפקד תחנת החלל:ארצות הברית ויליאם שפרד מפקד הסויוז בתחנת החלל: רוסיה יורי גידזנקו מהנדס טיסת תחנת החלל:רוסיה סרגיי קריקאליוב ארצות הברית דניאל בורש ארצות הברית קארל וולז רוסיה יורי אונופריינקו משימת STS-102 הייתה המשימה השמינית לתחנת החלל הבינלאומית. משימה זו חידשה אספקה לצוות שבתחנת החלל והחליפה בין הצוות הראשון לשני. השיגור בוצע כמתוכנן מכן שיגור 39B במרכז החלל קנדי ולאחר יומיים מעבורת החלל דיסקברי התחברה לתחנת החלל הבין-לאומית. באותה עת בתחנת החלל שהו חברי משלחת מס' 1 לתחנת החלל הבין-לאומית בפיקוד ויליאם שפרד. המשימה שוגרה כשבתא המטען שלה מודול לוגיסטי רב תכליתי "לאונרדו". לאחר העגינה הצוותים החלו בהעברת ציוד בהיקף של 6,131 ק"ג לתחנת החלל. ב-11 במרץ סוזן הלמס וג'יימס ווס ביצעו פעילות חוץ רכבית. המטרה הייתה לשנות מיקום יחידת חיבור בחלק החיצוני של תחנת החלל בעזרת אמצעי קצה רובוטי קנדארם. המשימה הושלמה לאחר 9 שעות עבודה. פעילות נוספת בוצע ב-13 במרץ. פול ריצ'רדס וארנדו תומאס התקינו בחלק החיצוני של התחנה ציוד נוסף. פעילות זו נמשכה כ-6 וחצי שעות. לאחר השלמת העברת ציוד מודול לוגיסטי "לאונרדו" הוחזר לתא המטען של המעבורת עם ציוד ומסמכים בהיקף של 2,458 ק"ג. העברת שליטה על תחנת החלל לצוות חדש הושלמה, מעבורת התנתקה מתחנת החלל ונחתה במסלול נחיתה מס' 15 במרכז החלל קנדי. משלחת מס' 2 של תחנת החלל החלה בעבודה שנמשכה עד ל-22 באוגוסט 2001. משימות מעבורות החלל מדיה וקבצים בנושא STS-102 בוויקישיתוף אודות משימת STS-102 באתר נאס"א תיאור המשימה דיווח לעיתונות סרט עם תקציר של מהלך המשימה
בניין לייטר השני

בניין לייטר השני (באנגלית: Second Leiter Building), הידוע גם בשמות בניין לייטר II, בניין סירס, מרכז הקונגרסים אחד ומרכז רוברט מוריס, ממוקם בפינה הדרום-מזרחית של רחוב סאות' סטייט ו-East Ida B. Wells Drive בשיקגו, אילינוי, ארצות הברית. אין לבלבל את הבניין עם מגדל ויליס הנוכחי, לשעבר מגדל סירס, שנבנה ובבעלות חברת הזמנות הדואר המפורסמת Sears, Roebuck & Company (אנ'). בניין זה מוגדר כציון דרך של אסכולת שיקגו וזכה לתהילה בהיותו אחד המבנים המסחריים המוקדמים ביותר שנבנו עם קונסטרוקציית שלד של מסגרות פלדה שעוד נותרו על תילם בארצות הברית. הבניין נבנה בשנת 1891 במימון לוי לייטר (אנ'), (1834–1904), ובתכנון האדריכל ויליאם לה ברון ג'ני, שיישם את מסגרת השלד העשויה פלדה. הבניין הושכר על ידי לוי לייטר לחנות הכלבו של Siegel-Cooper Company (אנ'), שאכלסה אותו במשך כשבע שנים. לאחר סגירת Siegel-Cooper Company, אכלס הבניין דיירים שונים עד שהפך לחנות הדגל במרכז העיר של Sears, Roebuck and Company בשנת 1931. סירס שכרה אותו עד 1986 אז, החליטה לסגור את החנות והבניין הושכר לדיירים אחרים. הבניין בעל שמונה קומות והוא תופס את כל גוש רחוב סטייט בין Ida B. Wells Drive ו-Van Buren Street. חזית רחוב סטייט מורכבת מתשעה חלקים, המופרדים על ידי פילסטרים רחבים. הפילסטרים מחופים בכותרות פשוטות וכרכוב לא מעוטר מודגש ומקיף את כל המבנה. חזיתות Ida B. Wells ו-Van Buren הן ברוחב של שלושה חלקים במידות של 120 מטרים על 44 מטרים. בתוך כל חלק ארבעה חלונות בכל קומה והם מיושרים אנכית. הבניין מחופה בגרניט ורודה. כל קומה בשטח 4,600 מטרים רבועיים עם תקרות בגובה 4.9 מטרים וניתן לחלק כל קומה כדי להשכירה למספר דיירים. קודמו, בניין לייטר הראשון, תוכנן על ידי ג'ני ב-1879 והיה ממוקם בצומת הרחובות מונרו-וולס עד שנהרס ב-1972. בניין לייטר השני סומן כנקודת ציון היסטורית לאומית ב-1976, וציון דרך של שיקגו ב-14 בינואר 1997. בשנת 1998, הבניין הפך לבית לקמפוס שיקגו של אוניברסיטת רוברט מוריס-אילינוי (אנ'). Miller, Donald L., City of the Century: The Epic of Chicago and the Making of America, Simon & Schuster, 1997, ISBN 978-0684831381. מדיה וקבצים בנושא בניין לייטר השני בוויקישיתוף Leiter II Building Historic American Buildings Survey Leiter II Building National Historic Landmark designation on January 7, 1976 "Second Leiter Building". Society of Architectural Historians. 2010. Archived from the original on November 29, 2010. Retrieved July 8, 2011. "One Congress Center, Chicago EMPORIS". www.emporis.com. Emporis. Retrieved 2017-06-30. "State Street". Chicago Neighborhood and City Guide. Retrieved July 8, 2011. "Our Mission, History and Credentials". Robert Morris University. Retrieved July 8, 2011.